**« Жас дәурен » бөбекжай -бақшасы»**

**« Айгөлек» ересек тобының тәрбиеленушілерімен өткізілген ашық**

**ұйымдастырылған іс-әрекет тақырыбы**

**«Ұлттық ойындар мақтанышым»**

Өткізген тәрбиеші: А.Ж.Есмуханова

03.12.2024ж

**Мақсаты**

**Қазақ халқының салт дәстүрлері әдет ғұрпын жоғалтпай, бала бойына сіңіре білгізу, өз ұлтына деген сүйіспеншілік қалыптастырып ,құрметтей білуге тәрбиелеу.**

**Ұлттық ойын түрлерімен таныстыру, ойынының маңызын білу,шартын ұғынып ойнауға үйрету.**

Көңілді шеңбер

Балалар қонақтармен амандасу.

Армысыздар құрметті қонақтар, бізде бүгін жаңа білім, жаңа парақтар.

Бізге қош келдіңіздер!

**Ән**: Балабақша , балабақша

Тосын сәт: Балалар таңертен балабақшаға ерте келсем, үстелдің үстінде сиқырлы қорапша тұр екен. Айналып қарадым ашылмады. Мүмкін қорапшаны ашу үшін тапсырмаларын орындасақ қорапша ашылатын шығар.

Тәрбиеші: Сұрақ- Жауап

\*Балалар қазір жылдың қай мезгілі?

Қыс мезгілінің неше айы бар?

Жұмбақтар жасыру.

Таңмен көзін ашады, Әдемге нұр шашады. **Күн**

**Кішкене ғана бойы бар, айналдырып киген тоны бар Қой**

Ұлттық ойындарды атап беріңіздер?

Қорапша ашылды , тапсырманы орындайық. Асық ойындар жөнінде таныстыру.

**Асық ойындары** — Қазақ халқының ұлттық ойындарының бірі.Ұлттық ойындары көбінесе әр халықтың әлеуметтік-экономикалық жағдайларына байланысты қалыптасқан. Қазақ халқының ұлттық ойындарының көбі табиғи заттармен ойнауға негізделген. Шаруашылығы мал шаруашылығы болғандықтан қазақ халқының ұлттық ойындары да осыған икемделеді. Әсіресе, қойды көп өсіргендіктен, балалар ойынының көбі қой асығымен байланысты болып келеді. Сондықтан асық ойындары ұлттық ойындарының ішіндегі ертеден келе жатқан ойындардың бірі болып табылады. Асық ойыны баланың жастайынан жүйке жүйесін шыңдап, оларды дәлдікке, ұстамдылыққа, байсалдылыққа тәрбиелейді. Асық ойынын еңбектеген баладан, еңкейген кәріге дейін ойнайтын түрлері болған.

Балалар қандай түсті асық екен?

Ақ түсті –асық.

***Тақия тастамақ***

Мақсаты:

Балаларды затты сезінуге үйрету.

Жан-жақты дамыту, шапшандыққа, мұкияттылыққа тәрбиелеу.

Керек құрал: тақия

Барысы: Ойынға бірнеше бала қатысады.

Балалар шенбер жасап отырады.

Осы уақытта жүргізуші асықпай шеңберді айналып жүріп, тақияны ойыншылардың біріне кигізеді .

Сезіп қойған бала жүргізушіні қуып жетуі керек.

Ал жүргізуші бала куған баланың орнына келіп отыра қалуға тырысады.

Жүргізушіге жете алмаған бала айыбын төлейді, өнер көрсетеді.

Балалар қандай түсті асық екен?

Жасыл түсті –асық.

**«Ханталапай»**

**Мақсаты:** Қазақтың ұлттық ойындарын дәріптеу арқылы балалардың интелектуалдық, тапқырлық, ептілік, дәлдікке, ұстамдылыққа, байсалдылық қабілеттерін дамыту. Топта жұмыс істей білуін дағдыларын қалыптастыр

**Барысы:** Балалар шеңбер болып отырады.

Тәрбиеші: Ойынды бастар алдында

«Талапай – ау, талапай, табылды ойын алақай» деп айтады. Балалармен бірге қайталайды, қоржындағы асықтарды, отырған балаларға шашады.

Балалар:Жарыса «Ханталапай» деп дауыстап, асықтарды таласып бөліп алады. Жинаған асықтарын санай бастайды,

әр бала жинаған асықтарын тігіп, оларды атуға дайындалады. Хан асығы қолына түскен бала ойынды бірінші бастайды. Тигізген асықтарды ұтып алады.

Тигізе алмай қалған жағдайда ойын тәрбиешінің тапсырмасын орындайды. Ол үшін балалардың жас ерекшеліктеріне сәйкес интелектуалдық тапсырмалар

алдын ала дайындалады.

Сергіту сәті: Қазақша оюды қимылмен жаса.

« Трафераттағы ою өрнекті жұмсақ құммен безендіру.»

Балалар қандай түсті асық екен?

Қызыл түсті –асық.

**«Ақсерек-көксерек»**

Мақсаты: Балалар ептілікке, бірлікке, тобы үшін

намыстанып, женіске талпынуға үйренеді.

Барысы: Балалар екі топқа бөлініп, араларын

жиырма қадамдай ашып, тізіліп, қол ұстасып тұрады.

Бірінші топ:

Ақсереқ көксерек,

Бізден сізге кім керек? - деп хормен сұрайды.

Келесі топ жауап береді: Ақсерек, көксерек,

Сізден бізге … (баланың аты) керек.

Аты аталған бала жүгірген күйі қарсы топтын ұстасып

тұрған қолдарын үзіп өтуі керек. Үзсе, сол топтың бір

баласын өзімен ала келеді, ал үзе алмаса, сол топта қала береді.

Қай топта бала көп болса, сол топ женеді.

Балалар қандай түсті асық екен?

Сары түсті –асық.

**Күш сынаспақ**

**Мақсаты: Балаларды батырлыққа, ептілікке үйрету**

**Ойын шарты: Бұл ойын стол үстінде екі баланың білек сынасуымен орындалады.**

**2 бала шынтақтарын столға тірек қол бастарын айқстырады.Кім білекті столға жықса сол бала жеңіске жетеді. Ағаш аттың үстінде аттың басын ұстап тұрып 2-ші қашан білектен тартысып сынасуға да болады.Бірақ баланың қауіпсіздігі қатаң бақыланады.**

Балалар қандай түсті асық екен?

Көк түсті –асық.

**“Бәйге” ойыны**

**Мақсаты:** Қазақ халқының ерлік – жауынгершілік тарихын ұрпаққа ерліктің өшпес үлгісін қалдырған хан батырлардың өмір өнегесімен таныстыру, өз жерін, өз елін қорғай алатын ел жанды, ұлттық намысы мол жігерлі бүлдіршіндерді тәрбиелеу.

**Керек құралдар:** аттар макеты, қамшы,

**Шарты:**  Әр топтың алдына 3 - 4 м қашықтықта межелер белгіленді.

Екі топтың балалары ( арақашықтық 2 м) сап түзеп тұрады. Бұл ойында жұптасып жарысады. Әр топқа бір ат, бір қамшы байланады. Белгі бойынша әр топтан бір баладан атқа қонады да жарысады. Балалар аттың шабысына салып шабуы тиіс. Бәйгеден кім бірінші келсе сол топ жеңіске жетеді.

***Қорытынды.***

Балалар сендер жақсы жауап бердіңдер..

Сендер барлық кезде осындай мейрімді болыңдар.

Сендерге бүгінгі ұйымдастырылған ісәрекет ұнады ма?

Әдемі гүлді суға салып жақсы тілектерін айту керек.

Тамашалағандарыңызға көп рахмет Сау болыңыздар!







